༉ འཕྲལ་ཁམས་ཅིག་ཁར་ མོང་སྒར་གྱི་ རྫོང་ཁག་ཚོགས་འདུ་ འཚོགས་པའི་སྐབས་ མོང་སྒར་ཁྲོམ་གྱི་ ཚོད་བསྲེ་བཙོང་སའི་ ཐོག་ཚད་༣ པའི་ནང་ གཡུས་མི་ཚུ་ ཚོད་བསྲེ་བཙོང་བཅུག་ནིའི་དོན་ལུ་ ལག་ཁྱེར་འཆང་མི་ ཚོད་བསྲེ་ཚོང་པ་ཚུ་ འོག་ཐོག་ལུ་ སྤོ་བཤུད་འབད་དགོ་པའི་ གྲོས་ཆོད་བཏོན་ཡི།
དེ་ཡང་ མོང་སྒར་ཁྲོམ་སྡེའི་ འཐུས་མི་ངོ་ཚབ་ རྣམ་རྒྱལ་རྡོ་རྗེ་གིས་ ཁྲོམ་སྡེ་ཚོགས་ཆུང་འཚོགས་ཞིནམ་ལས་ གཏན་འཇགས་སྦེ་ ཚོད་བསྲེ་བཙོང་མི་ཚུ་ ཐོག་ཚད་༣ པ་ལས འོག་ཐོག་ལུ་ སྤོ་དགོ་པའི་ གྲོས་ཆོད་བཏོན་ཏེ་ ཉེན་བརྡ་འབད་རུང་ སྤོ་འགྱོ་མ་བཏུབ་མི་ལུ་བརྟེན་ ཚོགས་འདུ་ནང་ གསུང་གྲོས་གནང་ནིའི་དོན་ལས་ གྲོས་གཞི་སྦེ་ ཕུལ་ཡི་ཟེར་ཨིན་པས།
གཡུས་མི་ཚུ་གིས་ ཚོད་བསྲེའི་རིགས་ཚུ་འབག་འོང་སྟེ་ ཚོད་བསྲེ་བཙོང་ཁང་གི་ སྦོ་ལོགས་ཁར་ལྷོདཔ་ད་ གཏན་འཇགས་ཀྱི་ ཚོད་བསྲེ་བཙོང་མི་ཚུ་གིས་ སྦུང་ཚོང་སྦེ་ ཉོ་ཞིནམ་ལས་ གོང་ཚད་ཡར་སེང་རྐྱབ་སྟེ་ བཙོང་པའི་ཁར་ རེ་ཚེ་སྐབས་ ཚོད་བསྲེ་ཚུ་ ཨརཝ་ཤོར་བའི་ དཀའ་ངལ་ཡང་ བྱུང་ནུག་ཟེར་ཨིན་པས།
རྣམ་རྒྱལ་རྡོ་རྗེ་གིས་ གཏན་འཇགས་ཀྱི་ ཚོད་བསྲེ་བཙོང་མི་ཚུ་གིས་ སོ་ནམ་པ་ཚུ་ལས་ དངུལ་ཀྲམ་༥ སྦེ་ ཉོ་མི་ཚོད་བསྲེ་དེ་ ལོག་བཙོངམ་ད་ གོང་ཚད་དངུལ་ཀྲམ་༡༥ དང་༢༠ གི་བར་ན་ བཙོངམ་མས་ཟེར་ཨིན་པས།
གཏན་འཇགས་ཀྱི་ ཚོད་བསྲེ་བཙོང་མི་༡༤ གིས་ ཚོད་བསྲེ་བཙོང་སའི་ ས་གོ་ཚུ་ ལྟེམ་ལྟེ་གང་ཡོདཔ་ལས་ གཡུས་མི་ཚུ་ ཚོད་བསྲེ་འབག་སྟེ་ བཙོང་ཁང་ནང་ལྷོདཔ་ད་ ས་གོ་མེདཔ་ལས་ མི་རྒྱུན་འགྲུལ་འཐབ་སའི་ ལམ་གྱི་ཟུར་ཁ་དང་ བཙོང་ཁང་གི་ ཕྱི་ཁ་ལས་ཕར་ བཙོང་དགོ་པའི་ དཀའ་ངལ་བྱུངམ་མས་ཟེར་ འཐུས་མི་ངོ་ཚབ་ཀྱིས་ བཤདཔ་ཨིན་པས།
ལུང་ཕྱོགས་སོ་ནམ་ཚོང་འབྲེལ་དང་མཉམ་ལས་ཚོགས་སྡེའི་ ཡིག་ཚང་ལས་ རྡོ་རྗེ་རིན་ཆེན་གྱིས་འབད་བ་ཅིན་ ཚོད་བསྲེ་ཁང་ནང་ བཟོ་སྐྲུན་འབད་མི་ ས་གོ་ཚུ་ཡང་ ལག་ལེན་འཐབ་མ་བཏུབ་པར་ཡོདཔ་མ་ཚད་ རྩི་ས་གིས་བཟོ་མི་སྟེགས་ཚུ་ བརྡལ་གཏང་པ་ཅིན་ མ་ཤོང་པའི་དཀའ་ངལ་དེ་ སེལ་ཚུགས་ཟེར་ཨིན་པས།
ཚོད་བསྲེ་ཚོང་པ་ཚུ་གིས་ སླབ་མིའི་ནང་ ནང་འཁོད་ལས་ཐོན་སྐྱེད་འབད་མི་ གེ་ཟ་སྲིབ་དང་ ཁ་རང་ ཕྱེ་ བསང་ཟས་ འབྲུ་སྣ་ ཚོད་བསྲེ་གི་རིགས་ཚུ་ བཙོངམ་མ་གཏོགས་ ཕྱི་ལས་ནང་འདྲེན་འབད་མི་ཚུ་ བཙོང་ནི་མེན་ཟེར་ཨིནམ་ད་ གལ་སྲིད་ གཡུས་མི་ཚུ་གིས་ ཐོན་སྐྱེད་ཚུ་ བཙོང་མ་ཚུགས་པ་ཅིན་ ཁོང་གིས་ ཉོ་བཞག་སྟེ་ ཆ་རོགས་འབདཝ་ཨིན་ཟེར་ཞུ་ཡི།
ཁོ་གིས་འབད་བ་ཅིན་ ཚོད་བསྲེ་ཚོང་པ་ཚུ་ བཙོང་ཁང་ནང་མི་དེ་ཡང་ སོ་ནམ་ལྷན་ཁག་གི་ སྲིད་བྱུས་དང་སྒྲིག་གཞི་ཚུ་ནང་ བཀོད་མི་དང་བསྟུན་ ནང་འཁོད་ཀྱི་ སོ་ནམ་ཐོན་སྐྱེད་གོང་འཕེལ་གཏང་ཐབས་ལུ་ཨིན་ཟེར་ཨིན་པས།
ཚོད་བསྲེ་ཚོང་པ་༡༤ གི་གྲས་ལས་༣ སློབ་རིམ་༡༠ པ་དང་༡༢ པ་མཐར་འཁྱོལ་མི་ ན་གཞོན་བུམོ་༣ ཨིནམ་ད་ ཁོང་ཆ་ཁྱབ་ ལཱ་གཡོག་མ་ཐོབ་ནི་དེ་གིས་ ཚོད་བསྲེ་བཙོང་སྡོདཔ་ཨིན་པས།
ཁྲོམ་སྡེ་འཐུས་མི་ རྣམ་རྒྱལ་རྡོ་རྗེ་གིས་འབད་བ་ཅིན་ གལ་སྲིད་ ཚོད་བསྲེ་བཙོང་མི་ གཡུས་མི་ཚུ་ མ་ཤོང་པའི་དཀའ་ངལ་འཐོན་པ་ཅིན་ གཏན་འཇགས་ཀྱི་ཚོང་པ་ཚུ་ འོག་ཐོག་ལུ་ སྤོ་འགྱོ་དགོ་པའི་ལོ་རྒྱུས་ ཧེ་མ་ལས་ར་ཡོད་ཟེར་ ཨིན་པས།
ས་གླིང་རྒཔོ་ ཆོས་ཉིད་རྡོ་རྗེ་གིས་ འདས་པའི་ རྫོང་ཁག་ཚོགས་འདུ་ནང་ གྲོས་ཐག་ཆོད་དོ་བཟུམ་སྦེ་ ནང་འདྲེན་འབད་མི་ ཚོད་བསྲེའི་རིགས་ཚུ་ ཚོད་བསྲེ་བཙོང་ཁང་གི་ བར་ཐོག་ལུ་ བཙོང་ནི་དང་ ནང་འཁོད་ལས་ཐོན་མི་ ཚོད་བསྲེའི་རིགས་ཚུ་ སྟེང་ཐོག་ལུ་ བཙོང་དགོཔ་སྦེ་ཡོད་ཟེར་ཨིན་པས།
ཐིམ་ཕུག་བརྒྱ་འཁོར་ཚོད་བསྲེ་ཚོང་ཁྲོམ་ནང་བཟུམ་སྦེ་ ཚོད་བསྲེ་དང་ ཆུམ་དང་ གེ་ཟ་སྲིབ་ ཕྱེ་ དེ་ལས་ བསང་ཟས་ཀྱི་རིགས་ཚུ་ ས་གོ་སོ་སོར་སྦེ་ བཙོང་ནིའི་དོན་ལུ་ ཚོད་བསྲེ་ཁྲོམ་ རྒྱ་བསྐྱེད་གཏང་ནིའི་ གསུང་གྲོས་གནང་དགོཔ་འདུག་ཟེར་ ཁོ་གིས་ སླབ་ཨིན་པས།
རྫོང་ཁག་བཟོ་རིག་འགོ་དཔོན་ བསོད་ནམས་བཀྲིས་ཀྱིས་འབད་བ་ཅིན་ སོ་ནམ་ཚོང་འབྲེལ་དང་ མཉམ་ལས་ཚོགས་སྡེའི་མ་དངུལ་ རྒྱབ་སྐྱོར་ཐོག་ལས་ ཚོད་བསྲེ་བཙོང་ཁང་ བཟོ་སྐྲུན་འབད་བའི་ཤུལ་ལས་ ཁྲོམ་སྡེ་གིས་ བདག་འཛིན་འབད་དོ་ཟེར་ཨིནམ་ད་ སྟེང་ཐོག་ལུ་ ནང་འཁོད་ཀྱི་ཚོད་བསྲེ་བཙོང་ནི་དང་ བར་ཐོག་ལུ་ ནང་འདྲེན་འབད་མི་ཚོད་བསྲེ་ དེ་ལས་ འོག་ཐོག་ལུ་ ཤ་རིགས་དང་ ཨོམ་བཙོང་ས་སྦེ་ བཟོ་སྟེ་ཡོད་ཟེར་ཨིན་པས།
ལག་ཁྱེར་འཆང་མི་ཚུ་ ཤོ་མཚུངས་སྦེ་ བར་ཐོག་ལུ་ བཙོང་བཅུག་ནི་དང་ སྟེང་ཐོག་ལུ་ ནང་འཁོད་ལས་ཐོན་མི་ ཚོད་བསྲེ་ཚུ་རྐྱངམ་གཅིག་ བཙོང་ཆོདཔ་བཟོ་ནི་ཨིནམ་མ་གཏོགས་ གཏན་འཇགས་ཀྱི་ ཚོད་བསྲེ་ཚོང་པ་ཚུ་ ས་གོ་གཞན་ཁར་ བདའ་བཏངམ་མེན་ཟེར་ རྫོང་ཁག་བཟོ་རིག་འགོ་དཔོན་གྱིས་ སླབ་ཨིན་པས།
ཚོགས་པའི་ཁྲི་འཛིན་ ཀརྨ་ཨེསི་དབང་ཕྱུག་གིས་ ཚོད་བསྲེ་བཙོང་ཁང་དེ་ རྫོང་ཁག་བདག་སྐྱོང་གི་འོག་ལུ་ཨིནམ་ལས་ དཀའ་ངལ་སེལ་ནིའི་དོན་ལུ་ བདག་སྐྱོང་གིས་ ལྟ་རྟོག་འབད་དགོཔ་སྦེ་ སླབ་མི་དང་བསྟུན་ འཐུས་མི་ཚུ་གིས་ རྒྱབ་སྐྱོར་འབད་ཡོདཔ་ལས་ སྤོ་འབཤུད་འབད་དགོ་པའི་ གྲོས་ཆོད་བཏོན་ཡོད་པའི་གནས་ཚུལ།
མོང་སྒར་ལས་ བཀྲིས་ཕུན་ཚོགས།
About admin
Previous ལམ་རྒྱ་བསྐྱེད་འབད་མི་ལུ་བརྟེན་ ལམ་བསུབས་དོ་ཡོདཔ།
Next སློབ་གྲྭ་ཆུང་བའི་ སློབ་དཔོན་ཚུ་ པར་རིས་ཀྱི་ རིག་རྩལ་སྦྱོང་བརྡར་འབད་བར་ ཇ་པཱན་ལུ་གཏང་ནི།
Related Articles
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
November 26, 2022
འབྲུག་མཐུན་འབྲེལ་ཚོགས་པ་གིས་ འདེམས་ངོ་༡༥ གསལ་སྟོན་འབད་ཡོདཔ།
November 26, 2022
འབྲུག་གི་ཞི་བའི་ཉེས་འཁྲི་དཔྱད་ཡིག་༢༠༢༢ ཅན་མའི་གུ་ འཕྲོ་མཐུད་གསུང་གྲོས་གནང་ནི།
November 26, 2022
Check Also
སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་འདྲ་མཉམ་སྦེ་ འཐོབ་ཚུགས་ནི།
༉ ཧེ་མར་ སྤྱི་གཡོགཔ་ཚུ་ གནས་སོར་དང་དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་ཚུ་ གནས་རིམ་དང་འཁྲིལ་ཏེ་ མ་འདྲཝ་སྦེ་ ཐོབ་དོ་ཡོད་མི་དེ་ ད་ལས་ཕར་ ཤོ་མཚུངས་སྦེ་ འཐོབ་ཚུགས་ནི་ཨིན་པས།དེ་ཡང་ རྒྱལ་ཡོངས་ཚོགས་འདུའི་ནང་ འབྲུག་གི་དངུལ་ཕོགས་སྒྲིག་བཀོད་གཞི་སྒྱུར་དཔྱད་ཡིག་༢༠༢༢ ཅན་མའི་གུ་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
འབྲུག་མཐུན་འབྲེལ་ཚོགས་པ་གིས་ འདེམས་ངོ་༡༥ གསལ་སྟོན་འབད་ཡོདཔ།
འབྲུག་གི་ཞི་བའི་ཉེས་འཁྲི་དཔྱད་ཡིག་༢༠༢༢ ཅན་མའི་གུ་ འཕྲོ་མཐུད་གསུང་གྲོས་གནང་ནི།
སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་འདྲ་མཉམ་སྦེ་ འཐོབ་ཚུགས་ནི།